Θέμα: Modern Greek Language (Secondary School)
Ερώτηση: Μπορούμε να ξεπεράσουμε τη θλίψη. [https://popaganda.gr/wp-content/uploads/2021/09] Είναι φυσιολογικό να αισθανόμαστε βαθιά στενοχώρια και θλίψη στις δύσκολες στιγμές της ζωής, όπως όταν προσβαλλόμαστε από κάποια σοβαρή ασθένεια, όταν νιώθουμε μοναξιά, όταν λυπόμαστε για τον θάνατο κάποιου δικού μας ανθρώπου, όταν χωρίζουμε ή χάνουμε τη δουλειά μας. Σίγουρα υπάρχουν τρόποι για να αντιμετωπίσουμε τέτοιες δυσάρεστες καταστάσεις, ώστε να νιώσουμε καλύτερα και να βρούμε πάλι την αισιοδοξία μας. Ωστόσο, αν η λύπη μας διαρκεί πολύ καιρό, αν νιώθουμε πόνους στο σώμα ή δεν έχουμε όρεξη να φάμε, αν δεν μπορούμε να κοιμηθούμε και έχουμε αυξημένο άγχος, τότε σκόπιμο θα ήταν να αναζητήσουμε τη βοήθεια ενός ειδικού. Βέβαια, υπάρχουν και πρακτικοί τρόποι για να ξεπεράσουμε τη συνεχή θλίψη ή να βοηθήσουμε άλλους να την ξεπεράσουν: Μοιραζόμαστε ό,τι μας απασχολεί. Είναι πολύ σημαντικό να μιλάμε για τα συναισθήματα, τα προβλήματα και τις δυσκολίες της καθημερινής ζωής σε ανθρώπους που εμπιστευόμαστε. Όταν αποκαλύπτουμε τον πόνο και τη στενοχώρια μας, τότε και εμείς νιώθουμε πιο ήρεμοι, διότι οι δυσκολίες μοιάζουν μικρότερες και λιγότερο σημαντικές, και αφήνουμε στους άλλους το περιθώριο να μας βοηθήσουν. Καλοπιάνουμε τον εαυτό μας. Φροντίζοντας το σώμα και γενικότερα την εμφάνισή μας, αισθανόμαστε καλύτερα και η ιδέα που έχουμε για τον εαυτό μας βελτιώνεται. Η προσεγμένη εμφάνιση, σε συνδυασμό με την υγιεινή διατροφή, τον καλό ύπνο και την άσκηση, κάνουν τις αρνητικές σκέψεις να απομακρύνονται. Κάνουμε σχέδια για το μέλλον. Είναι, πράγματι, δύσκολο να έχουμε στόχους, να ονειρευόμαστε και να σχεδιάζουμε το μέλλον μας μετά από ένα δυσάρεστο γεγονός ή όσο βρισκόμαστε κάτω από την επίδραση μιας θλιβερής κατάστασης. Όταν καταφέρουμε, πάντως, να σκεφτούμε το μέλλον, νιώθουμε πιο όμορφα, αποκτάμε αισιοδοξία και η ζωή μας μοιάζει να βρίσκει σκοπό και νόημα. [Ανυπόγραφο κείμενο από το περιοδικό της εταιρείας Hondos Center, στήλη "Υγεία", σελ. 99, Φθινόπωρο 2010. – διασκευή για τις ανάγκες των εξετάσεων] Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Όταν καταλάβουμε ότι η λύπη μας διαρκεί πολύ, πρέπει να αναζητήσουμε τη βοήθεια του γιατρού.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1